Informasjon frå leiarmøte 26.10.2006
1. Opplegg for kvalitetsdagen på ALI 1. november
Programmet blir ei blanding av bidrag frå HSF-leiinga, studieavdelinga og ALI sjølv. Vi skal bidra med innleiingar til punkta om emneevaluering og programevaluering og presentere årshjul for kvalitetsarbeid på avdelinga. Vi utfordrar to lærarar og ein studieleiar.

2. Internasjonal koordinator

Det er ingen som har meldt interesse for å vere internasjonal koordinator på ALI. Arbeidet med internasjonalisering må forankrast både fagleg og administrativt. Dette blir gjort i samband med fastsetjing av arbeidsoppgåver i administrasjonen etter nytilsetjingar er gjort.

3. Studentdemokratiet på avdelinga
Til tross for at val av tillitsvalde for lengst er unnagjort, har Studentparlamentet ikkje lukkast med å konstituere SU på ALI. Det er heller ikkje valt representantar frå avdelinga til Studentparlamentet. Avdelinga vil førebels la det vere studentane sitt problem om dei deltek i studentdemokratiet i HSF eller ikkje.
4. Høgskulepedagogiske tiltak
På den vesle fagøkta i Berlin vart det lagt fram idear til grupper som arbeider med spørsmål folk er opptekne av. Per i dag er desse gruppene nemnde:
· Arbeid med case

· Pedagogisk bruk av IKT

· Tilbakemelding på studentarbeid

· Kollegarettleiing (samarbeid i par?)

· Entreprenørskap

· Bruk av forteljing i undervisninga

Det kjem ut lister med oppmoding om å skrive seg på.

5. Festar i avdelingsregi studieåret 2006/2007
Julefesten står på møteplanen, og kvelden er 14. desember. Vi har fått synspunkt på at ein seinare dato kan vere å føretrekkje, men med dei avtaler som er gjorde, må 14. desember bli ståande. Avslutningsfesten for studentane må vurderast på nytt. Oppslutninga i 2006 tilseier at vi må vurdere på nytt om det er arbeidet verdt å styre med denne festen. Det blir kartlagt kva engasjement som finst og kva tidspunkt som er mest lagleg. Om det skal vere personalfest ved avslutninga av studieåret (juni), og eventuelt kva slags fest, kjem vi tilbake til på nyåret.
6. Fordeling av administrative arbeidsoppgåver
Ved nytilsetjing må det vurderast korleis ein best råd kan få dekka det samla behovet for administrative tenester. Organisering og fordeling av arbeidsoppgåver må vurderast på nytt i forhold til den samla kompetansen.

7. Ymse. Nokre interne avklaringar i leiargruppa.
